Agdud aqbayli neɣ amaziɣ yesseqdac inzan di tudert-is n yal-ass akken iwata, deg-sent i yettaf iman-is: tikwal yis-sent i d yemmal tikta-s d tmusniwin ines, tikwal yesselmad, yettrebbi yis-sent, ɣef waya i d-yenna M. Djellaoui ( 2007: 22) deg tbadut n F. Jabella (2007:22) : inzan d wid i dyemmalen tudert n tmurt d wazal-nsent, d nutni i yebnan lsas amenzu n tmetti, mi akken tella tmusni tleḥḥu s timawit seg ubabat ɣer mmi-s